เรื่องร้องเรียน (ถนน) วันที่ 2022-07-02 13:28:11 — แขวงลาดพร้าว เขตลาดพร้าว กรุงเทพมหานคร
วันนี้ไปปั่นจักรยานตรงเลียบด่วน พบว่ามีผู้ฝ่าฝืนขี่มอเตอร์ไซค์บนทางจักรยาน และขี่เร็วด้วย สามคันต่อกันทีเดียว แสดงให้เห็นถึงความไม่ได้เกรงกลัวกฎ และเจ้าหน้าผู้คุมกฎ ฉะนั้นสิ่งที่เขตได้ปฏิบัติกันมาจะเห็นว่าใช้ไม่ได้ผลค่ะ คุณเคยขับรถไปในที่ๆมีผู้คุมกฎประจำอยู่ตลอดบ้างไหมคะ จนกลายเป็นที่จดจำ และพูดกันต่อมาว่า ตรงนี้เฮี้ยน จนไม่กล้าทำผิด นั่นละค่ะ อยากให้เป็นแบบนั้น แปลว่าเจ้าหน้าที่ยังมาคุมกฎไม่มากพอ การมาๆไปๆ ไม่เป็นเวลา ไม่ช่วยค่ะ มาประจำเลยค่ะ มาบ่อย ช่วงสังคมสงเคราะห์ถึงเซ็นทรัล จะมีรถมอเตอร์ไซต์วิ่งมาก ดักแค่นี้รับรอง ชั่วโมงนึงได้เป็นสิบๆคัน ดักให้เขารู้ จนคิดว่ามีคนคุมอยู่ แล้วเขาจะไม่ทำอีก แค่เสนอแนะค่ะ แล้วแต่ท่านๆจะพิจารณา แต่ขอให้แก้ไขได้ค่ะ อย่าให้เกิดอุบัติเหตุ มอเตอร์ไซต์ชนคน หรือชนรถจักรยาน เสียก่อน ขอบคุณค่ะ